പെന്ഷനും ക്ഷേമനിധിയും അനുവദിക്കണം രാമപുരം: ടാക്സ് പ്രാക്ടീഷണര്മാര്ക്ക് പെന്ഷനും ക്ഷേമനിധിയും അനുവദിക്കണമെന്ന് അസോസിയേഷന് ഓഫ് ടാക്സ് പ്രാക്ടീഷണേഴ്സ് സൗത്ത് സോണ് കമ്മിറ്റി ആവശ്യപ്പെട്ടു. കൃത്യതയില്ലാത്ത പോര്ട്ടല് സംവിധാനവും ആയിരത്തില്പ്പരം ജിഎസ്ടി ഭേദഗതികളും കാരണം റിട്ടേണ് ഫയലിംഗില് ഉണ്ടായ പിഴവുകള് ചൂണ്ടിക്കാട്ടി പെനാല്റ്റിയും പലിശയും ചുമത്തിക്കൊണ്ട് വ്യാപാരികളുടെ മേല് അടിച്ചേല്പ്പിക്കുന്ന നോട്ടീസ് നടപടികള് അവസാനിപ്പിക്കണമെന്നും ഇതുവരെയുള്ള റിട്ടേണുകള് റിവൈസ് ചെയ്യുന്നതിന് അനുമതി നല്കണമെന്നും യോഗം ആവശ്യപ്പെട്ടു. അസോസിയേഷന് ഓഫ് ടാക്സ് പ്രാക്ടീഷണേഴ്സ് സൗത്ത് സോണ് ഭാരവാഹികളായി വി.പി. ചന്ദ്രന് രാമപുരം കോട്ടയം പ്രസിഡന്റ്, സെക്രട്ടറി പ്രകാശ് മോഹന് പത്തനംതിട്ട, ട്രഷറര് എം.വി. മഹേഷ് എന്നിവരെ യോഗം തെരഞ്ഞെ ടുത്തു.